title: Kommissionens gennemførelsesforordning (EU) nr. 1189/2011 af 18. november 2011 om gennemførelsesbestemmelser til visse bestemmelser i Rådets direktiv 2010/24/EØF om gensidig bistand ved inddrivelse af fordringer i forbindelse med skatter, afgifter og andre foranstaltninger

text:
               19.11.2011

               DA

               Den Europæiske Unions Tidende

               L 302/16

         KOMMISSIONENS GENNEMFØRELSESFORORDNING (EU) Nr. 1189/2011
   af 18. november 2011
   om gennemførelsesbestemmelser til visse bestemmelser i Rådets direktiv 2010/24/EØF om gensidig bistand ved inddrivelse af fordringer i forbindelse med skatter, afgifter og andre foranstaltninger
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2010/24/EU af 16. marts 2010 om gensidig bistand ved inddrivelse af fordringer i forbindelse med skatter, afgifter og andre foranstaltninger (1), særlig artikel 26, og
   ud fra følgende betragtninger:

               (1)

               Direktiv 2010/24/EU har gennemgribende ændret bestemmelserne om gensidig bistand ved inddrivelse af fordringer i forbindelse med skatter, afgifter og andre foranstaltninger og Kommissionens gennemførelsesbeføjelser, sammenlignet med bestemmelserne i Rådets direktiv 2008/55/EF (2). Derfor er det hensigtsmæssigt at erstatte de nuværende gennemførelsesbestemmelser med en ny gennemførelsesforordning.

               (2)

               For at sikre hurtig kommunikation mellem de kompetente myndigheder bør der vedtages detaljerede regler for de praktiske ordninger og perioderne for fremsendelse mellem de bistandssøgte myndigheder og de bistandssøgende myndigheder.

               (3)

               Af hensyn til retssikkerheden bør det præciseres, at dokumenternes gyldighed ikke påvirkes af, at de sendes elektronisk.

               (4)

               For at bekræfte, at dokumenter, der fremsendes pr. post, er sendt af en kompetent myndighed, bør der fastsættes særlige regler for denne kommunikationsmåde.

               (5)

               For at sikre, at der fremsendes relevante data og oplysninger, bør der fastlægges modeller for den standardformular, der ledsager anmodningen om meddelelse, og den akt, der hjemler ret til eksekution i den bistandssøgte medlemsstat.

               (6)

               Af hensyn til retssikkerheden bør retsvirkningen af meddelelser, der foretages af den bistandssøgte medlemsstat, efter anmodning fra den bistandssøgende medlemsstat, anføres udtrykkeligt.

               (7)

               Af hensyn til retssikkerheden bør det desuden anføres, at meddelelsen eller fremsendelsen af den ensartede akt, der hjemler ret til eksekution i den bistandssøgte medlemsstat, ikke indvirker på konsekvenserne af meddelelsen af den oprindelige akt, der hjemler ret til eksekution, og at den reviderede akt, der hjemler ret til eksekution i den bistandssøgte medlemsstat, ikke indvirker på den oprindelige fordring eller den oprindelige akt, der hjemler ret til eksekution.

               (8)

               Kommissionens forordning (EF) nr. 1179/2008 af 28. november 2008 om gennemførelsesbestemmelser til visse bestemmelser i Rådets direktiv 2008/55/EF om gensidig bistand ved inddrivelse af fordringer i forbindelse med visse bidrag, afgifter, skatter og andre foranstaltninger (3) bør ophæves.

               (9)

               Foranstaltningerne i denne forordning er i overensstemmelse med udtalelse fra Inddrivelsesudvalget —

         VEDTAGET DENNE FORORDNING:
   KAPITEL I

      ALMINDELIGE BESTEMMELSER

   Artikel 1
   Denne forordning fastlægger gennemførelsesbestemmelserne til artikel 5, stk. 1, artikel 8 og 10, artikel 12, stk. 1, artikel 13, stk. 2-5, artikel 15, artikel 16, stk. 1, og artikel 21, stk. 1, i direktiv 2010/24/EU, herunder nærmere regler for omregning, overførsel af inddrevne beløb samt for, hvorledes myndighederne kan sende meddelelser til hinanden.
   Artikel 2
   1.   Alle anmodninger om oplysninger, meddelelse, inddrivelse eller retsbevarende foranstaltninger i henhold til artikel 5, stk. 1, artikel 8 og 10 og artikel 16, stk. 1, i direktiv 2010/24/EU (i det følgende benævnt »anmodningerne om bistand«) og alle ledsagende akter, formularer og andre dokumenter samt alle andre oplysninger vedrørende disse anmodninger sendes via CCN-nettet, medmindre dette ikke er praktisk muligt af tekniske grunde.
   2.   Dokumenter, der fremsendes i elektronisk form, og udskrifter deraf anses for at have samme retsvirkning som dokumenter, der fremsendes pr. post.
   3.   Hvis en anmodning ikke kan fremsendes via CCN-nettet, fremsendes den pr. post. I så fald gælder følgende betingelser:

               a)

               Anmodningen skal være underskrevet af en ansat hos den bistandssøgende myndighed, som er behørigt bemyndiget til at fremsætte en sådan anmodning.

               b)

               Standardformularen, der ledsager anmodningen om meddelelse, jf. artikel 8, stk. 1, andet afsnit, i direktiv 2010/24/EU (i det følgende benævnt »den ensartede meddelelsesformular«), eller den ensartede akt, der hjemler ret til eksekution i den bistandssøgte medlemsstat, jf. artikel 12 i samme direktiv, skal være underskrevet af en behørigt bemyndiget ansat hos den bistandssøgende myndighed.

               c)

               Hvis anmodningen er ledsaget af en kopi af et andet dokument end den ensartede meddelelsesformular eller den ensartede akt, der hjemler ret til eksekution i den bistandssøgte medlemsstat, skal den bistandssøgende myndighed bekræfte, at denne kopi er i overensstemmelse med originalen ved på kopien at angive på det eller et af de officielle sprog i den medlemsstat, hvor den befinder sig, ordene »kopiens rigtighed attesteres«, navnet på den ansatte, der bekræfter kopien, og datoen for bekræftelsen.

         For så vidt angår litra b) i første afsnit, skal medlemsstaterne anvende den ensartede meddelelsesformular, der er opstillet i overensstemmelse med modellen i bilag I, og den ensartede akt, der hjemler ret til eksekution i den bistandssøgte medlemsstat, som er opstillet i overensstemmelse med modellen i bilag II.
   4.   Hvis den ensartede meddelelsesformular eller den ensartede akt, der hjemler ret til eksekution i den bistandssøgte medlemsstat, fremsendes ad elektronisk vej, kan strukturen og layoutet tilpasses til kravene i det elektroniske kommunikationssystem, således at kommunikationen mellem de kompetente myndigheder lettes, forudsat at sættet af data og oplysninger deri ikke ændres væsentligt i forhold til modellerne i bilag I og II.
   Artikel 3
   1.   Den bistandssøgende myndigheds anmodning om bistand kan omfatte én eller flere fordringer, såfremt disse fordringer kan inddrives hos én og samme person.
   2.   En anmodning om oplysninger, inddrivelse eller retsbevarende foranstaltninger kan omhandle:

               a)

               hovedskyldneren eller en medskyldner

               b)

               en person, der ikke er en (med)skyldner, men som hæfter for betaling af skatter, afgifter og andre foranstaltninger eller for andre fordringer i forbindelse med disse skatter, afgifter og andre foranstaltninger i henhold til gældende bestemmelser i medlemsstaten, hvor den bistandssøgende myndighed befinder sig

               c)

               enhver tredjepart, som er i besiddelse af aktiver, der tilhører en af personerne i litra a) eller b), eller som har gæld til en af disse personer.

         Artikel 4
   Oplysninger m.v., som den bistandssøgte myndighed meddeler til den bistandssøgende myndighed i henhold til artikel 5, stk. 1, artikel 8 og 10 og artikel 16, stk. 1, i direktiv 2010/24/EU, affattes på det eller et af de officielle sprog i den bistandssøgte myndigheds medlemsstat, eller på ethvert andet sprog, som de to myndigheder måtte have aftalt.
   Artikel 5
   Hvis den bistandssøgte myndighed afviser at behandle en anmodning om bistand, begrunder den dette over for den bistandssøgende myndighed med henvisning til de bestemmelser i direktiv 2010/24/EU, som den påberåber sig. En meddelelse herom fremsendes af den bistandssøgte myndighed, så snart den har truffet sin afgørelse, og under alle omstændigheder senest én måned efter datoen for bekræftelsen af modtagelsen af anmodningen.
   Artikel 6
   I alle anmodninger om oplysninger, inddrivelse eller retsbevarende foranstaltninger skal det anføres, om der er sendt en lignende anmodning til en anden myndighed.
   KAPITEL II

      ANMODNING OM OPLYSNINGER

   Artikel 7
   Den bistandssøgte myndighed bekræfter modtagelsen af anmodningen om oplysninger hurtigst muligt og under alle omstændigheder senest inden syv kalenderdage.
   Efter modtagelsen af anmodningen opfordrer den bistandssøgte myndighed i givet fald den bistandssøgende myndighed til at give enhver yderligere nødvendig oplysning. Den bistandssøgende myndighed giver alle andre nødvendige oplysninger, som den normalt har adgang til.
   Artikel 8
   1.   Den bistandssøgte myndighed sender den bistandssøgende myndighed hver ønsket oplysning, så snart den foreligger.
   2.   Hvis ingen eller kun nogle af de ønskede oplysninger foreligger inden for en efter omstændighederne rimelig frist, underretter den bistandssøgte myndighed den bistandssøgende myndighed herom og angiver årsagerne hertil.
   Inden udløbet af en frist på seks måneder fra datoen for bekræftelsen af modtagelsen af anmodningen meddeler den bistandssøgte myndighed under alle omstændigheder den bistandssøgende myndighed resultatet af de undersøgelser, som førstnævnte har foretaget med henblik på at fremskaffe de ønskede oplysninger.
   På grundlag af oplysningerne fra den bistandssøgte myndighed kan den bistandssøgende myndighed anmode om, at førstnævnte fortsætter sin undersøgelse. Anmodningen skal fremsættes inden for en frist på to måneder fra modtagelsen af meddelelsen om resultatet af de undersøgelser, der er foretaget af den bistandssøgte myndighed, og sidstnævnte behandler denne anmodning på grundlag af de samme bestemmelser som dem, der fandt anvendelse på den oprindelige anmodning.
   Artikel 9
   Den bistandssøgende myndighed kan til enhver tid tilbagekalde anmodningen om oplysninger, som er tilstillet den bistandssøgte myndighed. Afgørelsen om tilbagekaldelse fremsendes til den bistandssøgte myndighed.
   KAPITEL III

      ANMODNING OM MEDDELELSE

   Artikel 10
   1.   Med alle anmodninger om meddelelse skal følge originalen eller en bekræftet kopi af hvert dokument, af hvilket der anmodes om meddelelse.
   Den ensartede meddelelsesformular, der ledsager anmodningen i henhold til artikel 8, stk. 1, andet afsnit, i direktiv 2010/24/EU, udfyldes af den bistandssøgende myndighed eller under dennes ansvar. Den skal indeholde oplysninger til modtageren om, hvilke dokumenter der anmodes om meddelelsesbistand til.
   2.   Der gælder følgende om oplysningerne i den ensartede meddelelsesformular:

               a)

               Fordringens beløb skal anføres, hvis det allerede foreligger.

               b)

               Den periode, inden for hvilken meddelelse skal ske, kan angives ved den dato, før hvilken den bistandssøgende myndighed ønsker meddelelsen foretaget.

         Artikel 11
   Anmodningen om meddelelse kan vedrøre enhver af de personer, der henvises til i artikel 3, litra c), i direktiv 2010/24/EU, og som i overensstemmelse med gældende ret i den bistandssøgende medlemsstat skal gøres bekendt med ethvert dokument, der vedrører den pågældende person.
   Artikel 12
   1.   Den bistandssøgte myndighed bekræfter modtagelsen af anmodningen om meddelelse hurtigst muligt og under alle omstændigheder senest inden syv kalenderdage fra modtagelsen.
   Efter modtagelsen af anmodningen om meddelelse træffer den bistandssøgte myndighed de nødvendige foranstaltninger til at foretage meddelelsen i overensstemmelse med gældende ret i den medlemsstat, hvor denne myndighed befinder sig.
   Om nødvendigt opfordrer den bistandssøgte myndighed den bistandssøgende myndighed til at give yderligere oplysninger, uden at dette dog må give anledning til, at den i anmodningen angivne frist for meddelelse overskrides.
   Den bistandssøgende myndighed giver alle andre oplysninger, som den normalt har adgang til.
   2.   Så snart meddelelsen er foretaget, underretter den bistandssøgte myndighed den bistandssøgende myndighed om datoen herfor ved at bekræfte meddelelsen i den anmodningsformular, der tilbagesendes til den bistandssøgende myndighed.
   Artikel 13
   1.   En meddelelse, der er foretaget af den bistandssøgte medlemsstat, i overensstemmelse med den nationale lovgivning og administrative praksis i den pågældende medlemsstat, anses for at have samme virkning i den bistandssøgende medlemsstat, som hvis den var foretaget af den bistandssøgende medlemsstat selv, i overensstemmelse med den nationale lovgivning og administrative praksis i den bistandssøgende medlemsstat.
   2.   En meddelelse af et dokument, der vedrører mere end én type skat, afgift eller anden foranstaltning, anses for gyldig, hvis den er foretaget af en myndighed i den bistandssøgte medlemsstat, som er kompetent i forbindelse med mindst en af de skatter, afgifter eller andre foranstaltninger, det meddelte dokument omhandler, forudsat dette er tilladt i henhold til national lovgivning i den bistandssøgte medlemsstat.
   Artikel 14
   Den bistandssøgte medlemsstat kan til meddelelse anvende den ensartede meddelelsesformular, der henvises til i artikel 10, stk. 1, på det eller et af de officielle sprog i henhold til medlemsstatens nationale lovgivning.
   KAPITEL IV

      ANMODNING OM INDDRIVELSE ELLER OM RETSBEVARENDE FORANSTALTNINGER

   Artikel 15
   Anmodninger om inddrivelse eller om retsbevarende foranstaltninger skal indeholde en erklæring om, at de betingelser, der er fastsat i direktiv 2010/24/EU vedrørende iværksættelsen af proceduren om gensidig bistand, er opfyldt.
   Artikel 16
   1.   Den ensartede akt, der hjemler ret til eksekution i den bistandssøgte medlemsstat, og som ledsager anmodningen om inddrivelse eller om retsbevarende foranstaltninger, udfyldes af den bistandssøgende myndighed eller under dennes ansvar, på grundlag af den oprindelige akt, der hjemler ret til eksekution i den bistandssøgende medlemsstat.
   De administrative sanktioner, bøder, gebyrer og tillægsgebyrer, der henvises til i artikel 2, stk. 2, litra a), i direktiv 2010/24/EU, og de renter og omkostninger, der henvises til i artikel 2, stk. 2, litra c), i samme direktiv, som i overensstemmelse med gældende regler i den bistandssøgende medlemsstat, kan være forfaldet mellem datoen for den oprindelige akt, der hjemler ret til eksekution, og dagen før den dato, hvor anmodningen om inddrivelse er sendt, kan tilføjes i den ensartede akt, der hjemler ret til eksekution i den bistandssøgte medlemsstat.
   2.   En ensartet akt, der hjemler ret til eksekution i den bistandssøgte medlemsstat, kan omfatte flere fordringer og flere personer svarende til den oprindelige akt, der hjemler ret til eksekution i den bistandssøgende medlemsstat.
   3.   Hvis flere oprindelige akter, der hjemler ret til eksekution, vedrørende fordringer i den bistandssøgende medlemsstat, allerede er blevet erstattet af en global akt, der hjemler ret til eksekution, vedrørende alle disse fordringer i den pågældende medlemsstat, kan den ensartede akt, der hjemler ret til eksekution i den bistandssøgte medlemsstat, baseres på de oprindelige akter, der hjemler ret til eksekution i den bistandssøgende medlemsstat, eller på den globale akt, der samler disse oprindelige akter i den bistandssøgende medlemsstat.
   4.   Den bistandssøgte medlemsstat kan til at gøre de fordringer gældende, for hvilke der anmodes om bistand til inddrivelse, anvende den ensartede akt, der hjemler ret til eksekution i den pågældende medlemsstat, på det eller et af de officielle sprog i henhold til medlemsstatens nationale lovgivning.
   Artikel 17
   Modtageren af en anmodning om inddrivelse eller om retsbevarende foranstaltninger kan ikke påberåbe sig meddelelsen eller fremsendelsen af den ensartede akt, der hjemler ret til eksekution i den bistandssøgte medlemsstat, til at gøre krav på en forlængelse eller genåbning af den periode, hvor fordringen eller den oprindelige akt, der hjemler ret til eksekution, kan anfægtes, hvis denne er blevet gyldigt meddelt.
   Artikel 18
   1.   Hvis der i den bistandssøgte medlemsstat anvendes en anden valuta end den, der anvendes i den bistandssøgende medlemsstat, angiver den bistandssøgende myndighed det fordringsbeløb, der skal inddrives, i begge valutaer.
   2.   I forbindelse med inddrivelsesbistanden anvendes den seneste valutakurs, der er offentliggjort i Den Europæiske Unions Tidende før den dato, hvor anmodningen er sendt.
   Artikel 19
   1.   Den bistandssøgte myndighed skal hurtigst muligt eller under alle omstændigheder senest syv kalenderdage efter modtagelsen af anmodningen om inddrivelse eller om retsbevarende foranstaltninger bekræfte modtagelsen af anmodningen.
   2.   Den bistandssøgte myndighed kan opfordre den bistandssøgende myndigheden til at give yderligere oplysninger eller til at komplettere den ensartede akt, der hjemler ret til eksekution i den bistandssøgte medlemsstat, hvis det er nødvendigt. Den bistandssøgende myndighed giver alle andre nødvendige oplysninger, som den normalt har adgang til.
   Artikel 20
   1.   Hvis det ikke er muligt at inddrive hele fordringen eller en del af den eller der ikke kan træffes retsbevarende foranstaltninger inden for en efter omstændighederne rimelig frist, underretter den bistandssøgte myndighed den bistandssøgende myndighed herom og angiver årsagerne hertil.
   På grundlag af oplysningerne fra den bistandssøgte myndighed kan den bistandssøgende myndighed anmode førstnævnte om at genoptage proceduren for inddrivelse eller for retsbevarende foranstaltninger. Denne anmodning fremsættes inden for en frist på to måneder fra datoen for modtagelsen af meddelelsen om resultatet af denne procedure og behandles af den bistandssøgte myndighed på grundlag af samme bestemmelser som den oprindelige anmodning.
   2.   Senest ved udløbet af hver periode på seks måneder fra datoen for bekræftelsen af modtagelsen af anmodningen underretter den bistandssøgte myndighed den bistandssøgende myndighed om udviklingen eller om resultatet af proceduren for inddrivelse eller for retsbevarende foranstaltninger.
   Artikel 21
   1.   Enhver indsigelse, der fremsættes i den bistandssøgende myndigheds medlemsstat mod fordringen eller mod den akt, der hjemler ret til eksekution heraf, meddeles af den bistandssøgende myndighed til den bistandssøgte myndighed straks efter, at førstnævnte er blevet bekendt med en sådan indsigelse.
   2.   Hvis den lovgivning og administrative praksis, der gælder i den bistandssøgte medlemsstat, ikke tillader retsbevarende foranstaltninger eller inddrivelse, jf. artikel 14, stk. 4, andet og tredje afsnit, i direktiv 2010/24/EU, meddeler den bistandssøgte myndighed dette til den bistandssøgende myndighed hurtigst muligt og under alle omstændigheder senest en måned efter modtagelsen af den i stk. 1 omhandlede meddelelse.
   3.   Enhver foranstaltning, som iværksættes i den bistandssøgte medlemsstat med henblik på godtgørelse af inddrevne beløb eller erstatning, for så vidt angår inddrivelse af beløb, der er anfægtet, jf. artikel 14, stk. 4, tredje afsnit, i direktiv 2010/24/EU, meddeles af den bistandssøgte myndighed til den bistandssøgende myndighed straks efter at førstnævnte er blevet bekendt med en sådan foranstaltning.
   Den bistandssøgte myndighed inddrager så vidt muligt den bistandssøgende myndighed i procedurerne til fastsættelse af det beløb, der skal godtgøres, og den erstatning, der skal udredes. På begrundet begæring fra den bistandssøgte myndighed overfører den bistandssøgende myndighed de godtgjorte beløb og den betalte erstatning senest to måneder efter modtagelsen af denne anmodning.
   Artikel 22
   1.   Hvis anmodningen om inddrivelse eller om retsbevarende foranstaltninger bliver formålsløs som følge af betaling eller annullering af fordringen eller af andre årsager, underretter den bistandssøgende myndighed omgående den bistandssøgte myndighed herom, for at sidstnævnte kan standse enhver foranstaltning, den måtte have iværksat.
   2.   Hvis det fordringsbeløb, der er genstand for en anmodning om inddrivelse eller om retsbevarende foranstaltninger, ændres ved den kompetente myndigheds afgørelse, jf. artikel 14, stk. 1, i direktiv 2010/24/EU, skal den bistandssøgende myndighed underrette den bistandssøgte myndighed om denne afgørelse og, hvis der er anmodet om inddrivelse, fremsende en revideret ensartet akt, der hjemler ret til eksekution i den bistandssøgte medlemsstat. Denne reviderede ensartede akt, der hjemler ret til eksekution i den bistandssøgte medlemsstat udfærdiges af den bistandssøgende myndighed, eller under dennes ansvar, på grundlag af den afgørelse, der ændrer fordringsbeløbet.
   3.   En revideret ensartet akt, der hjemler ret til eksekution i den bistandssøgte medlemsstat, har ingen konsekvenser for muligheden for at anfægte den oprindelige fordring, den oprindelige akt, der hjemler ret til eksekution i den bistandssøgende medlemsstat eller den afgørelse, der henvises til i foregående afsnit.
   4.   Hvis ændringen i stk. 2 fører til en nedsættelse af fordringsbeløbet, fortsætter den bistandssøgte myndighed foranstaltningen med henblik på inddrivelse eller retsbevarende foranstaltninger, idet denne foranstaltning dog begrænses til det udestående beløb.
   Hvis den bistandssøgte myndighed allerede har inddrevet et beløb, der overstiger det udestående beløb, på det tidspunkt, hvor den er gjort bekendt med nedsættelsen, men den i artikel 23 omhandlede overførsel ikke er påbegyndt, tilbagebetaler denne myndighed det for meget indbetalte beløb til den person, der er berettiget hertil.
   5.   Hvis ændringen i stk. 2 fører til en forhøjelse af fordringsbeløbet, kan den bistandssøgende myndighed sende den bistandssøgte myndighed en supplerende anmodning om inddrivelse eller om retsbevarende foranstaltninger.
   Den bistandssøgte myndighed skal så vidt muligt behandle denne supplerende anmodning sammen med den oprindelige anmodning fra den bistandssøgende myndighed. Hvis det ikke er muligt at samle den supplerende anmodning med den oprindelige anmodning, fordi den igangværende procedure er for vidt fremskreden, er den bistandssøgte myndighed kun forpligtet til at efterkomme den supplerende anmodning, hvis beløbet mindst er lige så stort som det i artikel 18, stk. 3, i direktiv 2010/24/EU nævnte.
   6.   Med henblik på omregning af det fordringsbeløb, der følger af ændringen i stk. 2, til den valuta, der er gældende i den bistandssøgte myndigheds medlemsstat, anvender den bistandssøgende myndighed den valutakurs, som blev anvendt i den oprindelige anmodning.
   Artikel 23
   1.   Beløb, der skal fremsendes til den bistandssøgende myndighed, i henhold til artikel 13, stk. 5, i direktiv 2010/24/EU, overføres til den bistandssøgende myndighed i den valuta, der er gældende i den bistandssøgte medlemsstat.
   Overførslen af de inddrevne beløb skal finde sted senest to måneder efter den dato, hvor inddrivelsen blev foretaget.
   Hvis de foranstaltninger til inddrivelse, den bistandssøgte myndighed har anvendt, anfægtes med en begrundelse, som ikke er omfattet af den bistandssøgende medlemsstats ansvar, kan den bistandssøgte myndighed dog vente med at overføre beløb, der er inddrevet i forbindelse med den bistandssøgende medlemsstats fordring, indtil tvisten er afgjort, hvis begge følgende betingelser er opfyldt:

               a)

               den bistandssøgte myndighed, finder det sandsynligt, at tvisten afgøres til fordel for den pågældende part, og

               b)

               den bistandssøgende myndighed har ikke erklæret, at den godtgør allerede overførte beløb, hvis fristen afgøres til fordel for den pågældende part.

         Hvis den bistandssøgende myndighed har afgivet en godtgørelseserklæring i henhold til litra b) i tredje afsnit, skal den tilbageføre inddrevne beløb, der allerede er overført af den bistandssøgte myndighed, senest en måned efter modtagelsen af anmodningen om godtgørelse. Eventuel anden erstatning skal i så tilfælde betales udelukkende af den bistandssøgte myndighed.
   2.   Medlemsstaternes kompetente myndigheder kan aftale andre ordninger om overførsel af beløb, der er mindre end beløbet i artikel 18, stk. 3, i direktiv 2010/24/EU.
   Artikel 24
   Uanset eventuelle rentebeløb, som i overensstemmelse med artikel 13, stk. 4, i direktiv 2010/24/EU måtte blive opkrævet af den bistandssøgte myndighed, anses en fordring for inddrevet i forhold til inddrivelsen af beløbet udtrykt i den nationale valuta i den bistandssøgte myndigheds medlemsstat på grundlag af den valutakurs, der er omhandlet i artikel 18, stk. 2, i denne forordning.
   KAPITEL V

      AFSLUTTENDE BESTEMMELSER

   Artikel 25
   Forordning (EF) nr. 1179/2008 ophæves.
   Artikel 26
   Denne forordning træder i kraft dagen på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. november 2011.

            På Kommissionens vegne

         José Manuel BARROSO

            Formand

      (1)  EUT L 84 af 31.3.2010, s. 1

      (2)  EUT L 150 af 10.06.2008, s. 28

      (3)  EUT L 319 af 29.11.2008, s. 21.

      BILAG I

         Ensartet meddelelsesformular med oplysninger om meddelt(e) dokument(er) (skal fremsendes til modtageren af meddelelsen)
          (1)

      Dette dokument ledsager dokument(er), der herved meddeles af den kompetente myndighed i [navn på den bistandssøgte medlemsstat].
      Denne meddelelse vedrører dokumenter fra de kompetente myndigheder i [navn på den bistandssøgende medlemsstat], som har bedt om meddelelsesbistand i henhold til artikel 8 i Rådets direktiv 2010/24/EU af 16. marts 2010.
      A.   IDENTIFIKATION AF MODTAGEREN AF MEDDELELSEN

                  1.

                  Navn:

                     2.

                  Adresse:

                     3.

                  Fødselsdato:

                     4.

                  Fødested:

            B.   FORMÅL MED MEDDELELSEN

                  1.

                  Meddelelsen har til formål at:

                              

                              oplyse modtageren om det/de dokument(er), som dette oplysningsdokument er vedhæftet

                              

                              suspendere forældelsen af den eller de fordringer, som det eller de meddelte dokument(er) omhandler

                              

                              bekræfte over for modtageren, at denne er forpligtet til at betale de i punkt C anførte beløb.

                        Bemærk, at myndighederne i tilfælde af manglende betaling kan træffe eksekutionsforanstaltninger og/eller retsbevarende foranstaltninger for at sikre inddrivelse af fordringen (fordringerne). Dette kan medføre, at yderligere omkostninger pålægges modtageren.
                  De er modtager af denne meddelelse, da De anses for at være:

                              

                              hovedskyldneren

                              

                              en medskyldner

                              

                              en person, der ikke er (med)skyldneren, men som hæfter for betaling af skatter, afgifter og andre foranstaltninger eller for andre fordringer i forbindelse med disse skatter, afgifter og andre foranstaltninger i henhold til gældende bestemmelser i medlemsstaten

                              

                              en person, der ikke er (med)skyldneren, og som er i besiddelse af aktiver, der tilhører (med)skyldneren eller nogen anden hæftende person, eller som har gæld til (med)skyldneren eller til nogen anden hæftende person

                              

                              en tredjepart, som kan påvirkes af eksekutionsforanstaltninger for andre personer.

                     (Følgende oplysning vises, hvis modtageren af meddelelsen er en anden person end (med)skyldneren, og som er i besiddelse af, eller som har gæld til (med)skyldneren eller til en anden hæftende person, eller en tredjepart, som kan påvirkes af eksekutionsforanstaltningerne for andre personer: De meddelte dokumenter vedrører fordringer i forbindelse med skatter og afgifter, som følgende person(er) hæfter for: (navn og adresse (kendt eller formodet))).

                  2.

                  Den bistandssøgende myndighed i [navn på den bistandssøgende medlemsstat] har opfordret de kompetente myndigheder i [navn på den bistandssøgte medlemsstat] til at foretage denne meddelelse før [dato]. Bemærk, at denne dato ikke specifikt er forbundet med nogen forældelsesfrist.

            C.   BESKRIVELSE AF DET (DE) MEDDELTE DOKUMENT(ER)

                  1.

                  Referencenr.:
                  Dato for oprettelse:

                  2.

                  Det meddelte dokuments kategori:

                              

                              Skatteansættelse

                              

                              Betalingspåbud

                              

                              Afgørelse efter en administrativ klage

                              

                              Andet administrativt dokument:

                              

                              Dom/kendelse afsagt af:

                              

                              Andet juridisk dokument

                  3.

                  Navn på pågældende fordring (på den bistandssøgende medlemsstats sprog):

                  4.

                  Fordringskategori:

                               a)

                              told

                               b)

                              merværdiafgift

                               c)

                              punktafgifter

                               d)

                              indkomstskat og formueskat

                               e)

                              afgifter på forsikringspræmier

                               f)

                              arve- og gaveafgifter

                               g)

                              andre nationale skatter og afgifter på fast ejendom end ovennævnte

                               h)

                              nationale skatter og afgifter på brug eller ejerskab af transportmidler

                               i)

                              andre skatter og afgifter, der opkræves af eller på vegne af den bistandssøgende medlemsstat

                               j)

                              skatter og afgifter, der opkræves af eller på vegne af territoriale eller administrative underenheder i den bistandssøgende medlemsstat, eksklusive skatter og afgifter, der opkræves af lokale myndigheder

                               k)

                              skatter og afgifter, der opkræves af eller på vegne af lokale myndigheder

                               l)

                              andre skattebaserede fordringer

                               m)

                              restitutioner, interventioner og andre foranstaltninger, der helt eller delvis finansieres af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), herunder de beløb, der skal opkræves som led i disse foranstaltninger samt bidrag og andre afgifter, som opkræves i medfør af den fælles markedsordning for sukker

                     5.

                  Fordringsbeløb i valutaen i [navn på den bistandssøgende medlemsstat]:

                              

                                 Hovedstol:

                              

                                 Administrative sanktioner og bøder:

                              

                                 Renter frem til [dato]:

                              

                                 Omkostninger frem til [dato]:

                              

                                 Gebyrer for attester og lignende dokumenter i forbindelse med administrative procedurer vedrørende fordringen i punkt 3:

                              

                                 Samlet beløb for denne fordring:

                     6.

                  Beløbet i punkt 5 skal betales:

                              

                                 før:

                              

                                 senest [antal] kalenderdage efter datoen på denne meddelelse

                              

                                 omgående

                     Betalingen skal foretages til:

                     Reference, der skal anvendes ved betaling:

                     7.

                  De kan besvare dokument(er), der hermed er meddelt.

                              

                              Sidste svardag:

                              

                              Svarperiode:

                     Navn og adresse på den myndighed, svaret kan sendes til:

                     8.

                  Mulighed for indsigelse

                              

                                 Perioden for indsigelse mod fordringen eller meddelte dokument(er) er allerede udløbet.

                              

                                 Sidste indsigelsesdag:

                              

                                 Indsigelsesperiode:

                              

                                 Navn og adresse på den myndighed, hvortil en indsigelse skal sendes:

                     Bemærk, at tvister om fordringen, akten, der hjemler ret til eksekution, eller noget andet dokument, der hidrører fra myndighederne i [navn på den bistandssøgende medlemsstat], hører under de kompetente instansers kompetence i [navn på den bistandssøgende medlemsstat] i henhold til artikel 14 i Rådets direktiv 2010/24/EU.

                     Alle sådanne tvister er omfattet af de proceduremæssige og sproglige regler i [navn på den bistandssøgende medlemsstat].

                              

                                 Bemærk, at inddrivelse kan begynde før afslutningen af indsigelsesperioden.

                  9.

                  Kontor, der har ansvaret for vedlagte dokument(er)
                  Navn
                  Adresse

                              

                              Telefon

                              

                              E-mail

                              

                              Sprog, hvorpå dette kontor kan kontaktes

                  10.

                  Andre oplysninger om:

                              

                              det/de meddelte dokument(er)

                              

                              og/eller muligheden for at gøre indsigelse mod forpligtelserne

                        kan fås fra:

                              

                              det kontor, der har ansvaret for vedlagte dokument(er), se punkt C.9

                              

                              følgende kontor:

         (1)  Punkterne i kursiv er valgfrie.

      BILAG II

         Ensartet akt, der hjemler ret til eksekution i den bistandssøgte medlemsstat
          (1)

         ENSARTET AKT, DER HJEMLER RET TIL EKSEKUTION AF FORDRINGER, DER ER OMFATTET AF RÅDETS DIREKTIV 2010/24/EU
      Udstedelsesdato:
         REVIDERET ENSARTET AKT, DER HJEMLER RET TIL EKSEKUTION AF FORDRINGER, DER ER OMFATTET AF RÅDETS DIREKTIV 2010/24/EU

         Dato for udstedelse af den oprindelige ensartede akt:

         Dato for ændring:

         Begrundelse for ændringen:  dom/kendelse afsagt af [rettens navn]  administrativ afgørelse af [dato]

      Referencenr.:
      EU-medlemsstat, hvor dette dokument er udstedt:
      Hver EU-medlemsstat kan anmode om bistand fra andre medlemsstater til inddrivelse af de ubetalte fordringer, der er omhandlet i artikel 2 i Rådets direktiv 2010/24/EU af 16. marts 2010.
      Inddrivelsesforanstaltningerne, der er truffet af den bistandssøgte medlemsstat, er baseret på:

                  

                  en ensartet akt, der hjemler ret til eksekution, jf. direktivets artikel 12

                  

                  en revideret ensartet akt, der hjemler ret til eksekution, jf. direktivets artikel 15 (under hensyntagen til den afgørelse, der er truffet af den i direktivets artikel 14, stk. 1, omhandlede kompetente instans).

            Dette dokument er den [reviderede] ensartede akt, der hjemler ret til eksekution. Det vedrører de(n) nedenfor anførte fordring (fordringer), som stadig er ubetalt(e) i [navn på den bistandssøgende medlemsstat]. Den oprindelige akt, der hjemler ret til eksekution af denne/disse fordring(er), er blevet meddelt, hvis det kræves i henhold til national lovgivning i [navn på den bistandssøgende medlemsstat].
      Tvister vedrørende fordringen (fordringerne) hører udelukkende under de kompetente instansers kompetence i [navn på den bistandssøgende medlemsstat] i henhold til artikel 14 i direktiv 2010/24/EU. Sager skal indbringes for dem i henhold til de proceduremæssige og sproglige regler, der gælder i [navn på den bistandssøgende medlemsstat].
      BESKRIVELSE AF FORDRINGEN (FORDRINGERNE) OG DEN/DE PÅGÆLDENDE PERSON(ER)
      IDENTIFIKATION AF FORDRINGEN

                  1.

                  Reference:

                  2.

                  Fordringskategori:

                               a)

                              told

                               b)

                              merværdiafgift

                               c)

                              punktafgifter

                               d)

                              indkomstskat og formueskat

                               e)

                              afgifter på forsikringspræmier

                               f)

                              arve- og gaveafgifter

                               g)

                              andre nationale skatter og afgifter på fast ejendom end ovennævnte

                               h)

                              nationale skatter og afgifter på brug eller ejerskab af transportmidler

                               i)

                              andre skatter eller afgifter, der opkræves af eller på vegne af den bistandssøgende medlemsstat

                               j)

                              skatter og afgifter, der opkræves af eller på vegne af territoriale eller administrative underenheder i den bistandssøgende medlemsstat, eksklusive skatter og afgifter, der opkræves af lokale myndigheder

                               k)

                              skatter og afgifter, der opkræves af eller på vegne af lokale myndigheder

                               l)

                              andre skattebaserede fordringer

                               m)

                              restitutioner, interventioner og andre foranstaltninger, der helt eller delvis finansieres af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), herunder de beløb, der skal opkræves som led i disse foranstaltninger samt bidrag og andre afgifter, som opkræves i medfør af den fælles markedsordning for sukker

                  3.

                  Skatte-/afgiftskategori:

                  4.

                  Omhandlede periode eller dato:

                  5.

                  Dato for fordringens oprettelse:

                  6.

                  Dato, fra hvilken eksekution er mulig:

                  7.

                  Fordringsbeløbet (oprindeligt — stadig skyldigt):

                              

                              hovedstol:

                              

                              administrative sanktioner og bøder:

                              

                              renter til datoen før den dag, anmodningen er sendt:

                              

                              omkostninger til datoen før den dag, anmodningen er sendt:

                              

                              gebyrer for attester og lignende dokumenter i forbindelse med administrative procedurer vedrørende de pågældende skatter og afgifter:

                              

                              samlet beløb for denne fordring:

                  8.

                  Dato for meddelelse af den oprindelige akt, der hjemler ret til eksekution i [navn på den bistandssøgende medlemsstat]

                  9.

                  Kontor, der har ansvaret for vurdering af fordringen: navn, adresse og andre kontaktoplysninger:

                  10.

                  Yderligere oplysninger om fordringen og om mulighederne for at anfægte betalingsforpligtelsen kan indhentes fra:

                              

                              det kontor, der har ansvaret for vurderingen af fordringen, se punkt 9

                              

                              det kontor, der har ansvaret for den ensartede akt, der hjemler ret til eksekution: navn, adresse og andre kontaktoplysninger

            IDENTIFIKATION AF DEN/DE PÅGÆLDENDE PERSON(ER) I DEN/DE NATIONAL(E) AKT(ER), DER HJEMLER RET TIL EKSEKUTION

                  1.

                  Navn

                  2.

                  Adresse

                  3.

                  Begrundelse for hæftelse:

                              

                              hovedskyldner

                              

                              medskyldner

                              

                              en person, der ikke er (med)skyldneren, og som hæfter for betaling af skatter, afgifter og andre foranstaltninger, eller for andre fordringer i forbindelse med disse skatter, afgifter og andre foranstaltninger

         (1)  Punkterne i kursiv er valgfrie.


title: Kommissionens gennemførelsesforordning (EU) 2015/1060 af 2. juli 2015 om godkendelse af betain, vandfri, og betainhydrochlorid som fodertilsætningsstoffer til alle dyrearter (EØS-relevant tekst)

text:
               3.7.2015

               DA

               Den Europæiske Unions Tidende

               L 174/3

         KOMMISSIONENS GENNEMFØRELSESFORORDNING (EU) 2015/1060
   af 2. juli 2015
   om godkendelse af betain, vandfri, og betainhydrochlorid som fodertilsætningsstoffer til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Betain, vandfri, og betainhydrochlorid blev i overensstemmelse med direktiv 70/524/EØF godkendt uden tidsbegrænsning som tilsætningsstoffer til foder til alle dyrearter. Disse tilsætningsstoffer blev derpå opført i registret over fodertilsætningsstoffer som eksisterende produkter, jf. artikel 10, stk. 1, i forordning (EF) nr. 1831/2003.

               (3)

               I overensstemmelse med artikel 10, stk. 2, i forordning (EF) nr. 1831/2003, sammenholdt med samme forordnings artikel 7, blev der indgivet tre ansøgninger om en ny vurdering af betain, vandfri, og betainhydrochlorid og præparater af disse stoffer til alle dyrearter og, i henhold til forordningens artikel 7, til en ny anvendelse i drikkevand. Ansøgerne anmodede om, at disse tilsætningsstoffer klassificeres i tilsætningsstofkategorien »tilsætningsstoffer med ernæringsmæssige egenskaber«. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Genetisk modificeret sukkerroe KM-ØØØH71-4 og foder fremstillet heraf blev tilladt markedsført ved Kommissionens afgørelse 2007/692/EF (3). I overensstemmelse med artikel 9, stk. 6, i forordning (EF) nr. 1831/2003 skal godkendelsen af betain, vandfri, fremstillet af genetisk modificeret sukkerroe KM-ØØØH71-4 indeholde navnet på indehaveren af godkendelsen, »Trouw Nutritional International B.V.«, og det entydige identifikationsnummer, der er tildelt den genetisk modificerede organisme (GMO).

               (5)

               Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 17. og 18. april 2013 (4), at betain, vandfri, og betainhydrochlorid på de foreslåede betingelser for anvendelse i foder ikke har skadelige virkninger på dyrs eller menneskers sundhed eller på miljøet.

               (6)

               Autoriteten konkluderede yderligere, at betain, vandfri, og betainhydrochlorid er potentielt effektive for alle dyrearter. Autoriteten konkluderede yderligere, at der ikke ville opstå sikkerhedsmæssige problemer for brugerne. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffer i foder og vand, der er blevet forelagt af det i henhold til forordning (EF) nr. 1831/2003 oprettede referencelaboratorium.

               (7)

               Vurderingen af betain, vandfri, og betainhydrochlorid viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse stoffer godkendes som anført i bilaget til nærværende forordning. Det anbefalede maksimumsindhold af tilsat betain, vandfri, og betainhydrochlorid i foderstoffer og drikkevand bør sættes op.

               (8)

               Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelsen, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

               (9)

               KM-ØØØH71-4-sukkerroe godkendes til anvendelse til fremstilling af fødevarer, fødevareingredienser og foder for en periode på ti år fra datoen for meddelelse af beslutning 2007/692/EF. Denne beslutning blev meddelt indehaverne af godkendelsen den 23. oktober 2007. Perioden for godkendelse af betain, vandfri, fremstillet af KM-ØØØH71-4-sukkerroe som fodertilsætningsstof bør ikke være længere end perioden for godkendelse af KM-ØØØH71-4-sukkerroe.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   De i bilaget opførte stoffer, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »vitaminer, provitaminer og kemisk veldefinerede stoffer med tilsvarende virkning«, tillades anvendt som fodertilsætningsstoffer på de betingelser, der er fastlagt i bilaget.
   Artikel 2
   1.   De i bilaget opførte stoffer og forblandinger, der indeholder disse stoffer, og som er produceret og mærket før den 23. januar 2016 i overensstemmelse med de regler, der finder anvendelse før den 23. juli 2015, kan fortsat markedsføres og anvendes, indtil de eksisterende lagre er opbrugt.
   2.   Foderblandinger og fodermidler, der indeholder de i bilaget opførte stoffer, og som er produceret og mærket før den 23. juli 2016 i overensstemmelse med de regler, der finder anvendelse før den 23. juli 2015, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.
   3.   Foderblandinger og fodermidler, der indeholder de i bilaget opførte stoffer, og som er produceret og mærket før den 23. juli 2017 i overensstemmelse med de regler, der finder anvendelse før den 23. juli 2015, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. juli 2015.

            På Kommissionens vegne

         Jean-Claude JUNCKER

            Formand

      (1)  EUT L 268 af 18.10.2003, s. 29.

      (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

      (3)  Kommissionens beslutning 2007/692/EF af 24. oktober 2007 om tilladelse til markedsføring af fødevarer og foderstoffer, der er fremstillet af genetisk modificeret H7-1-sukkerroe (KM-ØØØH71-4), i henhold til Europa-Parlamentets og Rådets forordning (EF) nr. 1829/2003 (EUT L 283 af 27.10.2007, s. 69).

      (4)  EFSA Journal 2013;11(5):3209, EFSA Journal 2013;11(5):3210, EFSA Journal 2013;11(5):3211.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg aktivstof/kg fuldfoder med et vandindhold på 12 % eller mg aktivstof/l vand

                     Kategori: tilsætningsstoffer med ernæringsmæssige egenskaber. Funktionel gruppe: Vitaminer, provitaminer og kemisk veldefinerede stoffer med tilsvarende virkning

                  3a920

                  —

                  Betain, vandfri

                     Tilsætningsstoffets sammensætning

                  Betain, vandfri

                     Aktivstoffets karakteristika

                  Betain
                  C5H11NO2

                  CAS-nummer: 107-43-7
                  Betain, vandfri, fremstillet ved kemisk syntese eller ved ekstraktion fra sukkerroemelasse eller vinasse, der er biprodukter fra sukkerproduktion.
                  Renhedskriterier: betain, vandfri (fast form), mindst 97 % (på vandfri basis). betain, vandfri, flydende form, mindst 47 %.

                     Analysemetode
                      (1)

                  Til bestemmelse af betain, vandfri, i fodertilsætningsstoffet, forblandinger, fodermidler og vand: højtryksvæskekromatografi med RI-detektor (HPLC-RI).

                  Alle dyrearter

                  —

                  —

                  —

                              1.

                              Betain, vandfri, kan markedsføres og anvendes som et tilsætningsstof, der består af et præparat.

                              2.

                              I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                              3.

                              Tilsætningsstoffet kan anvendes i drikkevand.

                              4.

                              Det anbefales, at supplerende mængder ikke overstiger: 2 000 mg betain/kg fuldfoder (med et vandindhold på 12 %) eller 1 000 mg betain/l drikkevand til fjerkræ, 700 mg betain/l drikkevand til svin og 250 mg betain/l drikkevand til kalve til opdræt.

                              5.

                              Hvis der anvendes supplering med betain i både foder og drikkevand, bør man være opmærksom på ikke at overskride de anbefalede niveauer ved at tage højde for iboende niveauer i foderet.

                              6.

                              Brugersikkerhed: Der bør anvendes åndedrætsværn, sikkerhedsbriller og -handsker under håndteringen.

                  23.7.2025

                  3a921

                  Trouw Nutrition International B.V.

                  Betain, vandfri, fremstillet af genetisk modificeret sukkerroe

                     Tilsætningsstoffets sammensætning

                  Betain, vandfri

                     Aktivstoffets karakteristika

                  Betain
                  C5H11NO2

                  CAS-nummer: 107-43-7
                  Betain, vandfri, fast form, fremstillet ved ekstraktion fra genetisk modificeret KM-ØØØH71-4-sukkerroe.
                  Renhedskriterier: mindst 97 % (på vandfri basis)

                     Analysemetode
                      (1)

                  Til bestemmelse af betain, vandfri, i fodertilsætningsstoffet, forblandinger, fodermidler og vand: højtryksvæskekromatografi med RI-detektor (HPLC-RI).

                  Alle dyrearter

                  —

                  —

                  —

                              1.

                              Betain, vandfri, kan markedsføres og anvendes som et tilsætningsstof, der består af et præparat.

                              2.

                              I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                              3.

                              Tilsætningsstoffet kan anvendes i drikkevand.

                              4.

                              Det anbefales, at supplerende mængder ikke overstiger 2 000 mg betain/kg fuldfoder (med et vandindhold på 12 %) eller 1 000 mg betain/l drikkevand til fjerkræ, 700 mg betain/l drikkevand til svin og 250 mg betain/l drikkevand til kalve til opdræt.

                              5.

                              Hvis der anvendes supplering med betain i både foder og drikkevand, bør man være opmærksom på ikke at overskride de anbefalede niveauer ved at tage højde for iboende niveauer i foderet.

                              6.

                              Brugersikkerhed: Der bør anvendes åndedrætsværn, sikkerhedsbriller og -handsker under håndteringen.

                  23.10.2017

                  3a925

                  —

                  Betainhydrochlorid

                     Tilsætningsstoffets sammensætning

                  Betainhydrochlorid.

                     Aktivstoffets karakteristika

                  Betainhydrochlorid.
                  Kemisk formel: C5H11NO2·HCl
                  CAS-nummer: 590-46-5
                  Betainhydrochlorid, fast form, fremstillet ved kemisk syntese.
                  Renhedskriterier: mindst 98 % (på vandfri basis)

                     Analysemetode
                      (1)

                              —

                              Til bestemmelse af betainhydrochlorid i fodertilsætningsstoffet:

                                          1.

                                          titrering med perchlorsyre (US Pharmacopeia 31, Betaine hydrochloride monograph) eller

                                          2.

                                          højtryksvæskekromatografi med RI-detektor (HPLC-RI).

                              —

                              Til bestemmelse af betain, vandfri, i forblandinger, foderstoffer og vand: højtryksvæskekromatografi med RI-detektor (HPLC-RI).

                  Alle dyrearter

                  —

                  —

                  —

                              1.

                              Betain, vandfri, kan markedsføres og anvendes som et tilsætningsstof, der består af et præparat.

                              2.

                              I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                              3.

                              Tilsætningsstoffet kan anvendes i drikkevand.

                              4.

                              Det anbefales, at supplerende mængder ikke overstiger 2 000 mg betain/kg fuldfoder (med et vandindhold på 12 %) eller 1 000 mg betain/l drikkevand til fjerkræ, 700 mg betain/l drikkevand til svin og 250 mg betain/l drikkevand til kalve til opdræt.

                              5.

                              Hvis der anvendes supplering med betain i både foder og drikkevand, bør man være opmærksom på ikke at overskride de anbefalede niveauer ved at tage højde for iboende niveauer i foderet.

                              6.

                              Brugersikkerhed: Der bør anvendes åndedrætsværn, sikkerhedsbriller og -handsker under håndteringen.

                  23.7.2025

         (1)  Nærmere oplysninger om analysemetoderne findes på hjemmesiden for EU-referencelaboratoriet for fodertilsætningsstoffer: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) nr. 1372/2011 af 21. december 2011 om afvisning af at godkende aktivstoffet acetochlor, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens beslutning 2008/934/EF  EØS-relevant tekst

text:
               22.12.2011

               DA

               Den Europæiske Unions Tidende

               L 341/45

         KOMMISSIONENS GENNEMFØRELSESFORORDNING (EU) Nr. 1372/2011
   af 21. december 2011
   om afvisning af at godkende aktivstoffet acetochlor, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens beslutning 2008/934/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og artikel 78, stk. 2, og
   ud fra følgende betragtninger:

               (1)

               I henhold til artikel 80, stk. 1, litra c), i forordning (EF) nr. 1107/2009 finder Rådets direktiv 91/414/EØF (2), for så vidt angår godkendelsesprocedure og -betingelser, anvendelse på aktivstoffer, for hvilke det er fastslået, at de er fuldstændige, jf. artikel 16 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (3). Acetochlor er et aktivstof, for hvilket det i overensstemmelse med nævnte forordning er fastslået, at det er fuldstændigt.

               (2)

               Ved Kommissionens forordning (EF) nr. 451/2000 (4) og (EF) nr. 1490/2002 (5) er der fastsat nærmere bestemmelser for iværksættelsen af anden og tredje fase af det arbejdsprogram, der er omhandlet i artikel 8, stk. 2, i direktiv 91/414/EØF, ligesom der er opstillet lister over aktivstoffer, som skal vurderes med henblik på eventuel optagelse i bilag I til direktiv 91/414/EØF. Acetochlor er opført på den ene af disse lister.

               (3)

               Anmelderen trak i overensstemmelse med artikel 3, stk. 2, i Kommissionens forordning (EF) nr. 1095/2007 af 20. september 2007 om ændring af forordning (EF) nr. 1490/2002 om yderligere bestemmelser for iværksættelsen af tredje fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF, og af forordning (EF) nr. 2229/2004 om de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (6) sin støtte til optagelsen af aktivstoffet i bilag I til direktiv 91/414/EØF tilbage inden for to måneder efter ikrafttrædelsen af forordning (EF) nr. 1095/2007. Derfor blev det ved Kommissionens beslutning 2008/934/EF af 5. december 2008 om afvisning af at optage visse aktivstoffer i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder disse stoffer (7), vedtaget, at acetochlor ikke skulle optages i det pågældende bilag.

               (4)

               Den oprindelige anmelder, i det følgende benævnt »ansøgeren«, har i henhold til artikel 6, stk. 2, i direktiv 91/414/EØF indgivet en ny ansøgning og anmodet om, at den blev behandlet efter den fremskyndede procedure, der er omhandlet i artikel 14-19 i forordning (EF) nr. 33/2008.

               (5)

               Ansøgningen blev indgivet til Spanien, der blev udpeget som rapporterende medlemsstat ved forordning (EF) nr. 1490/2002. Tidsfristen for den fremskyndede procedure er overholdt. Aktivstoffets specifikation og de anvendelsesformål, der er fremlagt dokumentation for, er de samme som i beslutning 2008/934/EF. Ansøgningen opfylder ligeledes de øvrige indholdsmæssige og proceduremæssige krav i artikel 15 i forordning (EF) nr. 33/2008.

               (6)

               Spanien har evalueret de supplerende data, som ansøgeren har forelagt, og har udarbejdet en supplerende rapport. Det Forenede Kongerige sendte den 22. april 2010 rapporten til Den Europæiske Fødevaresikkerhedsautoritet (EFSA) og Kommissionen. EFSA fremsendte den supplerende rapport til de øvrige medlemsstater og ansøgeren, med henblik på at de kunne fremsætte bemærkninger hertil, og sendte de modtagne bemærkninger til Kommissionen. I henhold til artikel 20, stk. 1, i forordning (EF) nr. 33/2008 og efter anmodning fra Kommissionen forelagde EFSA sin konklusion om risikovurderingen vedrørende acetochlor for Kommissionen den 18. april 2011 (8). Udkastet til vurderingsrapport, den supplerende rapport og EFSA's konklusion er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 11. oktober 2011 med Kommissionens reviderede vurderingsrapport om acetochlor.

               (7)

               Der blev i forbindelse med evalueringen af dette aktivstof afdækket visse potentielle problemer. Det drejer sig især om følgende potentielle problemer. Der er påvist en potentiel eksponering af mennesker, der ligger over det acceptable daglige indtag. Desuden er der en risiko for eksponering af mennesker for overfladevandsmetabolitten t-norchloracetochlor, for hvilken der ikke kan udelukkes en vis genotoksicitet. Der er stor risiko for grundvandsforurening med en række metabolitter, en stor risiko for vandorganismer og en stor risiko på langt sigt for planteædende fugle. Endelig forelå der ikke tilstrækkelige oplysninger til, at der kunne drages konklusioner om risikovurderingen vedrørende grundvandsforureningen med metabolitterne t-norchloracetochlor og t-hydroxyacetochlor.

               (8)

               Kommissionen opfordrede ansøgeren til at kommentere EFSA's konklusion. Kommissionen opfordrede endvidere i overensstemmelse med artikel 21, stk. 1, i forordning (EF) nr. 33/2008 ansøgeren til at fremsætte bemærkninger om udkastet til revideret vurderingsrapport. Ansøgeren fremsatte sine bemærkninger, og Kommissionen har gennemgået disse nøje.

               (9)

               Selv med de af ansøgeren fremsatte argumenter kan de i betragtning 7 påpegede potentielle problemer dog ikke siges at være løst. Det er således ikke blevet påvist, at det kan forventes, at plantebeskyttelsesmidler, der indeholder acetochlor, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.

               (10)

               Acetochlor bør derfor ikke godkendes, jf. artikel 13, stk. 2, i forordning (EF) nr. 1107/2009.

               (11)

               For at give medlemsstaterne tid til at trække godkendelser af plantebeskyttelsesmidler, der indeholder acetochlor, tilbage, bør forordning (EF) nr. 1490/2002 fraviges.

               (12)

               For plantebeskyttelsesmidler, der indeholder acetochlor, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest et år efter tilbagetrækningen af godkendelsen.

               (13)

               Denne forordning er ikke til hinder for, at der kan indgives en ny ansøgning vedrørende acetochlor i henhold til artikel 7 i forordning (EF) nr. 1107/2009.

               (14)

               Af klarhedshensyn bør rækken vedrørende acetochlor i bilaget til beslutning 2008/934/EF udgå.

               (15)

               Beslutning 2008/934/EF bør derfor ændres i overensstemmelse hermed.

               (16)

               Den Stående Komité for Fødevarekæden og Dyresundhed afgav ikke udtalelse. Det blev anset for at være nødvendigt med en gennemførelsesretsakt, og formanden forelagde udkastet til en gennemførelsesretsakt for appeludvalget til yderligere drøftelse. Foranstaltningerne i denne forordning er i overensstemmelse med udtalelse fra appeludvalget —

         VEDTAGET DENNE FORORDNING:
   Artikel 1
   Afvisning af at godkende et aktivstof
   Aktivstoffet acetochlor godkendes ikke.
   Artikel 2
   Overgangsforanstaltninger
   Uanset artikel 12, stk. 3, i forordning (EF) nr. 1490/2002 sikrer medlemsstaterne, at godkendelser af plantebeskyttelsesmidler, der indeholder acetochlor, trækkes tilbage senest den 23. juni 2012.
   Artikel 3
   Afviklingsperiode
   Eventuelle afviklingsperioder, som medlemsstaterne bevilger i henhold til artikel 46 i forordning (EF) nr. 1107/2009, skal være så korte som muligt og skal udløbe senest 12 måneder efter tilbagetrækningen af den relevante godkendelse.
   Artikel 4
   Ændring af beslutning 2008/934/EF
   Rækken vedrørende »acetochlor« i bilaget til beslutning 2008/934/EF udgår.
   Artikel 5
   Ikrafttrædelse
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. december 2011.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  EFT L 230 af 19.8.1991, s. 1.

      (3)  EUT L 15 af 18.1.2008, s. 5.

      (4)  EFT L 55 af 29.2.2000, s. 25.

      (5)  EFT L 224 af 21.8.2002, s. 23.

      (6)  EUT L 246 af 21.9.2007, s. 19.

      (7)  EUT L 333 af 11.12.2008, s. 11.

      (8)  Den Europæiske Fødevaresikkerhedsautoritet, »Conclusion on the peer review of the pesticide risk assessment of the active substance acetochlor«. EFSA Journal 2011;9(5):2143. [109 pp.]. doi:10.2903/j.efsa.2011.2143. Foreligger online: www.efsa.europa.eu/efsajournal.htm